Koróni

Koróni () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Κορώνης, Dimotikí Enótita Korónis) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 4 366 ja varsinaisen Korónin kylän väkiluku 1 397 (vuonna 2011).

pienoiskuva|vasen|upright=0.94|Korónin linnaa ja Johannes Kastajan luostari (Moní Timíou Prodrómou).
Korónin kylä sijaitsee niemessä Messenianlahden rannalla noin 51 kilometriä etelälounaaseen Kalamátasta ja noin 39 kilometriä kaakkoon Pýloksesta. Korónin kunnallisyksikkö käsittää Messenian niemimaan kärjen ja Pýlos-Néstoraksen kunnan kaakkoisosan.

Antiikin aikana Korónin paikalla sijaitsi Asinen kaupunki. Nimensä nykyinen kylä on kuitenkin saanut antiikin Koronen kaupungilta, joka sijaitsi pohjoisempana nykyisen Petalídin paikalla. Oletetaan, että Asinen autioiduttua Koronen asukkaat siirtyivät sen paikalle, ja samalla siirtyi myös paikannimi. Kylän nähtävyyksiin kuuluu muun muassa Korónin linna, joka on rakennettu venetsialaisella ajalla 1200-luvulla.

Koróni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Methónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.

 Kunnallisyksikön osat 
pienoiskuva|274px|Korónin kylää, taustalla Lakonia ja Taÿ́getos-vuori.

Korónin kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Akritochóri Akritochóri 195 Charakopió Agía Triáda 40 Ágios Ioánnis 17 Ágios Isídoros 17 Charakopió 680 Kotronákia 8 Myrtiá 20 Potamiá 20 Chrysokellariá Ágioi Anárgyroi 35 Chrysokellariá 532 Falánthi Chomateró 79 Falánthi 105 Mystráki 12 Kapláni Exochikó 32 Kapláni 75 Zizánio 56 Kómpoi Kómpoi 95 Peroúlia 13 Koróni Koróni 1 397 Río 12 Vasilítsi Ágios Geórgios 13 Faneroméni 23 Koúkouras 33 Lakoúles 7 Livadákia 37 Vasilítsi 517 Vounária Gialiká 16 Vounária 165 Yámeia Yámeia 115 Yhteensä: 4 366

 Lähteet 

 Aiheesta muualla 

Luokka:Peloponnesoksen entiset kunnat
Luokka:Peloponnesoksen kylät
Luokka:Pýlos-Néstoras